Hainaut provinsiyasi. Hainaut () tarixan ingliz tilida Heynault nomi bilan ham tanilgan, Valloniyaning eng g‘arbiy viloyati, Belgiyaningning aholisi fransuz tilida so‘zlashuvchi mintaqasi. Uning janubida Fransiyaning Nord departamenti joylashgan, Belgiyaning ichida esa (shimoldan soat yoʻnalishi boʻyicha) gʻarbda Flandriya, Sharqda Flaman Brabant va Valloniyaning Brabant va Namur provinsiyalari bilan chegaradosh. Markazi Mons shahri. Eng zich joylashgan shahri Charleroi. Mons shahri Hainautning moliyaviy poytaxti va aholi soni boʻyicha mamlakatning beshinchi yirik shahri hisoblanadi. 2019-yil yanvar oyi holatiga koʻra bu yerdagi aholi soni 1 344 241 kishini tashkil qiladi. Hainaut provinsiyasi dumaloq landshaftga ega boʻlib juda koʻp tepaliklar bor. Eng janubi-sharqiy burchakda, 365 metr balandlikda joylashgan L’Escaillère qishlogʻi viloyatning eng baland nuqtasidir. Namur provinsiyasi chegarasidagi Hainaut sohilida sunʼiy beshta Eau d’Heure koʻllari joylashgan boʻlib, bu yer Belgiyaning eng katta koʻl hududi hisoblanadi. Tili. Viloyatning gʻarbiy va markaziy qismlarida pikar tilida, sharqiy qismida esa vallon va pikar tillari aralashmasida soʻzlashiladi. Flamand mintaqasi bilan chegaradosh munitsipalitetlarda esa flamand va braban tillari ommalashgan. Tarixi. Provinsiya o‘z nomini 1795-yilda tashkil etilgan fransuz inqilobiy Jemmape departamentidan olgan. Boʻlinishi. Hainaut provinsiyasi jami 69 ta munitsipalitetga boʻlingan 7 ta maʼmuriy tumandan iborat. Umumiy yer maydoni 3,831 km2. Iqtisodiyoti. Provinsiyaning yalpi ichki mahsuloti (YaIM) 2018-yilda 34,2 milliard yevroni tashkil etdi. Bu Belgiya iqtisodiyotining 7,4 foizini tashkil etadi. Aholi jon boshiga yalpi ichki mahsulot xarid qobiliyati 22,500 yevro. Hainaut Belgiyaning aholi jon boshiga yalpi ichki mahsuloti eng past boʻlgan ikkinchi provinsiyasidir.